open-index/open-wikipedia-markdown huggingface dataset:
Ֆերենա Հոֆեր

**Ֆերենա Հոֆեր** (, ), իտալացի սահնորդ,  2026 թվականի Ձմեռային օլիմպիական խաղերի բրոնզե մեդալակիր, Եվրոպայի առաջնությունների կրկնակի բրոնզե մեդալակիր (2024, 2025)։  Իտալիայի սահնակային սպորտի հավաքականի անդամ է,  Աշխարհի գավաթի փուլերի մրցանակակիր, 2022 թվականի Ձմեռային օլիմպիական խաղերի մասնակից:

## Կենսագրություն
Հոֆերը մասնակցել է 2018 թվականի սահնակային սպորտի պատանիների աշխարհի առաջնությանը և թիմային փոխանցումավազքում նվաճել բրոնզե մեդալ: 2019 թվականին կրկին մեկնարկել է սահնակային սպորտի պատանիների աշխարհի առաջնությունում և նվաճել արծաթե մեդալ մենախաղում՝ 1:21,388 արդյունքով։ 

2022 թվականի փետրվարին իտալուհին մասնակցել Է Պեկինում իր համար առաջին օլիմպիադային։ Անհատական մրցումներում Հոֆերը չորս մրցավազքի արդյունքում զբաղեցրեց տասներեքերորդ տեղը:

Մասնակցել է 2024 թվականի Եվրոպայի սահնակային սպորտի առաջնությանը և թիմային փոխանցումավազքում նվաճել բրոնզե մեդալ։  Մեկ տարի անց կրկնել է իր հաջողությունը՝ թիմային փոխանցումավազքի Եվրոպայի առաջնությունում դառնալով երրորդը։ 

2025/2026 թվականների սահնակային սպորտի աշխարհի գավաթի խաղարկությունում 2025 թվականի դեկտեմբերի 13-ին Իտալիայի կազմում հաղթել է թիմային փոխանցումավազքում։ 

2026 թվականի Միլանի/Կորտինայի Օլիմպիական խաղերում նա զբաղեցրեց 4-րդ տեղը մենախաղում՝ բրոնզե մեդալի համար պայքարում զիջելով ընդամենը 0,063 վայրկյան: Փետրվարի 12-ին էստաֆետային մրցումներում Իտալիայի հավաքականի կազմում նվաճել է Օլիմպիական խաղերի բրոնզե մեդալ։

## Ծանոթագրություններ

## Արտաքին հղումներ
* Ֆերենա Հոֆերը FIL կայքում
 
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:Իտալացի մարզիկներ
Չոյ Գաոն

**Չոյ Գաոն** (, ), հարավկորեացի սնոուբորդիստ, 2026 թվականի օլիմպիական չեմպիոն:

## Կենսագրություն
Չոյ Գաոնը մասնակցել է 2022 թվականի սնոուբորդինգի աշխարհի պատանեկան առաջնությանը Լեզենում, որտեղ ոսկե մեդալ է նվաճել հաֆփայփ մարզաձևում։  2023 թվականի հունվարին մասնակցել է Ասպենում կայացածձմեռային  X Games XXVII խաղերին և ոսկե մեդալ է նվաճել Super PIP կարգում։  14 տարեկան և 2 ամսական հասակում գերազանցել է Քլոե Քիմի ռեկորդը՝ որպես X Games ոսկե մեդալի ամենաերիտասարդ դափնեկիր հաֆփայփում։ 

2023/2024 սնոուբորդի Աշխարհի գավաթի ընթացքումնշել է նորամուտը  2023 թվականի դեկտեմբերի 16-ին և հաղթել հալֆփայփում 92,75 միավորով՝ հաղթելով 2022/2023 աշխարհի գավաթի բյուրեղյա գլոբուսի հաղթող Միցուկի Օնոյին։ 

2025 թվականի դեկտեմբերի 11-ին Չժանցզյակուում կայացած սնոուբորդի Աշխարհի գավաթի 2025/2026 խաղարկության առաջին փուլում Չոյ Գաոնը հաղթել է հաֆփայփում 92,75 միավորով։  Մեկ շաբաթ անց՝ դեկտեմբերի 19-ին, նա երկրորդ շաբաթն անընդմեջ հաղթել է հաֆփայփի մրցումներում՝ 94,50 միավորով։  Չոյ Գաոնը եզրափակչի միակ մասնակիցն էր, որը հավաքել էր ավելի քան 90 միավոր։  2026 թվականի հունվարի 17-ին հաֆփայփում հաղթել է իր երրորդ անընդմեջ աշխարհի գավաթի խաղարկությունում։ 

2026 թվականի հունվարին Չոյ Գաունը ընտրվել է 2026 թվականի Ձմեռային օլիմպիական խաղերում Կորեայի Հանրապետությունը ներկայացնելու համար։  Նա վնասվածք է ստացել հաֆփայփի եզրափակչում: Այնուամենայնիվ, նվաճել է ոսկե մեդալ՝ 90,25 արդյունքով։

## Արդյունքներ
### Օլիմպիական խաղեր

## Ծանոթագրություններ

Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Հարավկորեացի մարզիկներ
Նարիման Իմրանով

**Նարիման Շամո օղլու Իմրանով** (, ), ադրբեջանցի պետական գործիչ, 1993-1994 թվականներին Ադրբեջանի ազգային անվտանգության նախարար։

## Կենսագրություն
Նարիման Իմրանովը ծնվել է 1944 թվականի հունվարի 2-ին Հայկական ԽՍՀ Վարդենիսի շրջանի Գեղամասար գյուղում։ 1969 թվականին ավարտել է Ադրբեջանի մանկավարժական ինստիտուտը։ 1975 թվականին ուսման նպատակով ընդունվել է ԽՍՀՄ ՊԱԿ բարձրագույն դպրոց, որն ավարտելուց հետո ծառայության է անցել պետական անվտանգության մարմիններում։ 1986 թվականի հոկտեմբերի 4-ին Իմրանովը նշանակվել է Ադրբեջանական ԽՍՀ ՊԱԿ նախագահի տեղակալի պաշտոնում, այնուհետ ծառայել ԽՍՀՄ ՊԱԿ համակարգի տարբեր պաշտոններում։

1993 թվականին Նարիման Նարիմանովը նշանակվում է Ադրբեջանի ազգային անվտանգության նախարարի պաշտոնում։ 1994 թվականի մայիսի 15-ին նրան շնորհվել է գեներալ-մայորի զինվորական կոչում։ Նույն տարվա հոկտեմբերի 15-ին ձերբակալվել է Ադրբեջանի ազգային անվտագության քննչական մեկուսարանից պետական 4 հանցագործների՝ Ալաքրամ Հյումաթովի, Ռահիմ Գազըևի, Արիֆ Փաշաևի և Բ. Նազարլըի փախուստի կազմակերպման մեղադրանքով։ Նրա նկատմամբ մեղադրանք է առաջադրվել Ադրբեջանի Քրեական օրենսգրքի 57-րդ հոդվածի 1-ին մասով («պետական դավաճանություն»), 255-րդ հոդվածի 2-րդ մասով («ծառայողական դիրքի չարաշահում»), 185-րդ հոդվածի 2-րդ մասով («կալանավայրից փախուստի իրականացման շուրջ համագործակցություն»), 193-րդ հոդվածի 2-րդ մասով («պաշտոնական փաստաթղթերի ոչնչացում») 185-րդ հոդվածի 3-րդ մասով («կալանավորվածին իրերի փոխանցման արգելք»)։ 1996 թվականի փետրվարի 12-ին Ադրբեջանի գերագույն դատարանի ռազմական կոլեգիայի որոշմամբ Իմրանովը պետական դավաճանության համար դատապարտվել է մահապատժի։ Այնուհետ պատիժը փոխարինվել է ցմահ ազատազրկմամբ։ Ադրբեջանի նախագահի՝ նույն տարվա փետրվարի 21-ի հրամանով, Նարիման Իմրանովը զրկվել է գեներալ-մայորի զինվորական կոչումից։ Նախագահի հրամանագրով նրան ներում է շնորհվել 2002 թվականին։

## Ծանոթագրություններ

## Արտաքին հղումներ
* Նարիման Շամո օղլու Իմրանովի կենսագրությունը

Կատեգորիա:Ադրբեջանի նախարարներ
Էյրին Մարիա Կվանդալ

**Էյրին Մարիա Կվանդալ** (, ), նորվեգացի դահուկորդուհի, 2026 թվականի Օլիմպիական խաղերի արծաթե մեդալակիր, 2025 թվականի աշխարհի կրկնակի չեմպիոն, աշխարհի առաջնության բրոնզե մեդալակիր (2023), 2023 թվականի Եվրոպական III խաղերի արծաթե մեդալակիր։

## Մարզական կարիերա
Կվանդալը ներկայացնում է նորվեգական «Մոսյեն» դահուկային ակումբը։ 2018 և 2019 թվականներին մասնակցել է պատանիների աշխարհի առաջնությանը, 2019 թվականի առաջնությունում խառը թիմային փոխանցումավազքում նվաճել է արծաթե մեդալ։  2018 թվականի դեկտեմբերին կատարել է իր դեբյուտը Մայրցամաքի գավաթի խաղարկությունում և երկու անգամ հայտնվեց թոփ 10-ում՝ 2020 թվականի հունվար և փետրվար ամիսներին:

Աշխարհի գավաթի խաղարկությունում Էյրին Մարիան իր նորամուտը նշել է 2020 թվականի դեկտեմբերին Ռամզաուում՝ զբաղեցնելով 33-րդ տեղը։  2021 թվականի հունվարի 24-ին Լուբնոյի նորմալ ցատկահարթակում նորվեգուհին հաղթել է աշխարհի գավաթի իր առաջին փուլում։ 

2023 թվականին Սլովենիայում մասնակցել է աշխարհի առաջնությանը։ Նորվեգական քառյակի կազմում բրոնզե մեդալ է նվաճել կանանց թիմային մրցաշարում: 2023 թվականի ամռանը Կրակովում կայացած Եվրոպական 3-րդ խաղերում խառը թիմերի մրցումներում դարձել է արծաթե մեդալակիր։ 

2023/2024 մրցաշրջանում աշխարհի գավաթի խաղարկությունում 3 հաղթանակ է տարել նորվեգական փուլերում՝ 2024 թվականի մարտին։ 

Տրոնհայմում կայացած 2025 թվականի աշխարհի առաջնությունում նորմալ ցատկահարթակից թիմային մրցումներում և մեծ ցատկահարթակից խառը թիմային մրցումներում նվաճել է երկու ոսկե մեդալ։  Մեծ ցատկահարթակից անհատական ցատկերում դարձել է բրոնզե մեդալակիր:

2026 թվականի Միլանի/Կորտինայի Ձմեռային օլիմպիական խաղերում  Էյրին Մարիան Նորվեգիայի դահուկացատկորդների քառյակի կազմում խառը թիմային մրցաշարում դարձել է արծաթե մեդալակիր:

## Ծանոթագրություններ

## Արտաքին հղումներ
* Էյրին Մարիա Կվանդալի էջը FIS կայքում

 

Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Նորվեգացի դահուկորդներ
Ադոլֆ Մեյեր (քանդակագործ)

**Ադոլֆ Մեյեր** (, առաջին ամուսնության ընթացքում նաև՝ Ադոլֆ Մեյեր-Գրաֆ , ), շվեյցարացի քանդակագործ։

## Կենսագրություն
Ադոլֆ Մեյերը ծնվել է 1867 թվականին Բազելում՝ գյուղացու ընտանիքում։ Դպրոցն ավարտելուց հետո սովորել է գիպսագործի մասնագիտություն և միաժամանակ հաճախել Բազելի նկարչության և մոդելավորման դպրոցը։ 1888 թվականից աշխատել է Բեռլինում որպես ծեփագործ և ուսանել տեղի Գեղարվեստի ակադեմիայում, որտեղ աշակերտել է Ռեյնհոլդ Բեգասին։

1897 թվականին վերադարձել է Շվեյցարիա՝ նախ հաստատվելով Ցյուրիխում, ապա՝ Ցոլլիկոնում։ Հետագա տարիները նշանավորել են նրա գեղարվեստական կարիերայի գագաթնակետը։ 1919 թվականին ստացել է իր վերջին խոշոր պետական պատվերը։ 1924 թվականին անհաջող փորձ կատարել արտագաղթել Ամերիկա։ Մահացել է Ցոլլիկոնում՝ 1940 թվականին։

## Ստեղծագործություններ
* Հանրապետության հուշարձան, Նյոշատել (Յակոբ Ավգուստ Հեերի հետ համատեղժ), 1897-1898,
* Մարմարե ֆրիզ «Բակխանտների երթ», Վիլլա Էգլիի մոտ գտնվող լճափնյա տարածքում («Չինական այգու» կողքին), Ցյուրիխ, 1899-1900,
* «Օտարերկրացիների ներգաղթ» ռելիեֆային ֆրիզ, Դաշնային խորհրդարանի շենքի գմբեթավոր դահլիճի հյուսիսային պատ, Բեռն, 1901,
* Վալտեր Հաուզերի հուշարձան, Ռոզենմատպարկ, Վեդենսվիլ, 1903-1904
* Մորգարտենի հուշարձանի նախագիծ (Յակոբ Հալլերի հետ համատեղ), 1904,
* «Պատերազմ և խաղաղություն» բարձրաքանդակներ, քաղաքային վարչակազմի շենք, Ուրանիաշտրասե, Ցյուրիխ, 1919,
* Քանդակ Բեց ընտանիքի դամբարանի համար, Էնցենբյուլ գերեզմանատուն, Ցյուրիխ

Ստեղծագործություններ Ցյուրիխի գեղարվեստի թանգարանում․
* Առնոլդ Բյոկլինի դիմաքանդակ (Ադոլֆ ֆոն Հիլդեբրանդի ստեղծագործության պատճեն), 1901,
* Արվեստի մուսան՝ Բերտոլդիի օրվա ընթրիքի ճաշացանկով, 1902,
* Հանս Շպյոռիի դիմաքանդակ, 1905,
* Շվեյցարական արվեստի միության հարյուրամյակի հոբելյանին նվիրված հուշամեդալ, 1906,
* Տղամարդու դիմանկար՝ ակնոցով և բեղերով, 1914: Herrenporträt mit Brille und Schnurrbart
* Ֆերդինանդ Հոդլերի դիմաքանդակ, 1918,
* Հանս Մայենֆիշի դիմաքանդակ, 1927,
* Մեյերի այլ ստեղծագործություններ պահվում են Բեռնի պատկերասրահում

## Պատկերասրահ

 Monument de la Republique, Neuchatel.jpg|Հանրապետության հուշարձան, Նյոշատել  (1898)
 Denkmal Walter Hauser (46760).jpg|Վալտեր Հաուզերի հուշարձան, Ռոզենմատպարկ, Վեդենսվիլ (1904)
 Zürich Amtshaus III, Uraniastrasse 2a - Relief links.jpg|«Պատերազմ և խաղաղություն» բարձրաքանդակներ, Ցյուրիխ (1919)


## Ծանոթագրություններ

## Գրականություն
**† Adolf Meyer.* In: *Schweizer Kunst.* Band 5, 1940/41, Heft 5, S. 71&nbsp;f. (PDF; 1,3&nbsp;MB).

Կատեգորիա:Շվեյցարացի քանդակագործներ
Սալահ Ջահին

**Մուհամմադ Սալահ ալ-Դին Բահջաթ Ահմադ Հուլմի** (, ) եգիպտացի առաջատար բանաստեղծ, քնարերգու, դրամատուրգ և ծաղրանկարիչ։

## Կյանք և կարիերա
Ջահինը ծնվել է Կահիրեի Շոբրա թաղամասում 1930 թվականին միջին խավի ընտանիքում: Սովորել է Կահիրեի համալսարանում իրավագիտության բաժնում։ 1955 թվականին նա սկսեց աշխատել եգիպտական ​​«Ռոուզ ալ-Յուսեֆ» շաբաթաթերթում որպես ծաղրանկարիչ։ Մեկ տարի անց նա տեղափոխվեց նոր «Սաբահ ալ-Խեյր» ամսագիր, որտեղ դարձավ գլխավոր խմբագիր, ապա միացավ «Ալ-Ահրամ»-ին։

Ֆուադ Հադդադի հետ միասին Ջահինը մեծ դեր խաղաց եգիպտական ​​խոսակցական պոեզիայի զարգացման գործում։ Իրականում, «շի'ր ալ-ամմիյա» կամ «արաբական խոսակցական պոեզիա» տերմինը ստեղծվել է միայն 1961 թվականին մի խումբ երիտասարդ բանաստեղծների կողմից, որոնց թվում էին Սալահ Ջահինը, Աբդ ալ-Ռահման Աբնուդին, Ֆուադ Քաուդը և Սայիդ Հիգաբը, ովքեր իրենց անվանում էին «Ջամա'թ Իբն Արուս»: Մինչ այդ, խոսակցական եգիպտական արաբերենով պոեզիան համարվում էր ժողովրդական և ցածր արվեստ, որը ստեղծվել էր անուս զանգվածների կողմից և նրանց համար, մինչդեռ «Շի'ր» (արաբերեն՝ պոեզիա) տերմինը սահմանափակվում էր ժամանակակից ստանդարտ արաբերենով (հայտնի է որպես «Ֆուշհա», որը նշանակում է ամենահռչակավորը) գրված պոեզիայով:

Նա գրել է մի քանի պիեսներ տիկնիկային թատրոնի համար։ Նա նաև հայտնի էր իր ազգայնական և հայրենասիրական երգերով, որոնք նշանավորել էին Գամալ Աբդել Նասերի դերակատարման հեղափոխական դարաշրջանը, որոնցից շատերը կատարել է հայտնի եգիպտացի երգիչ Աբդ ալ-Հալիմ Հաֆեզը։ Բանաստեղծը մեծապես ոգեշնչվել է 1952 թվականի հեղափոխությամբ և երբեմն հայտնի է որպես հեղափոխության կիսապաշտոնական բանաստեղծ: Սակայն, 1967 թվականի պատերազմում Եգիպտոսի պարտությունից և Գամալ Աբդել Նասերի մահից հետո 1970 թվականին նա տառապել է ծանր դեպրեսիայից։ Մի հարցազրույցում նա ասել է, որ Նասերի մահից և քաղաքական կողմնորոշման հանկարծակի փոփոխությունից հետո 1970 թվականին իրեն ավելի ու ավելի է զգացել Համլետի նման, որտեղ Սադաթը մարմնավորում էր դավաճան Կլավդիոսին:

Քաղաքական պոեզիայից բացի, Ջահինի բանաստեղծությունները հաճախ պարունակում են մետաֆիզիկական և փիլիսոփայական թեմաներ, որոնք հարցականի տակ են դնում մարդկային կյանքի նպատակը, բարու և չարի բնույթը, մարդկային և աստվածային կամքը, ինչպես նաև ազատության և երջանկության մարդկային ձգտման սահմանները։

1965 թվականին Ջահինը պարգևատրվեց Գիտության և արվեստի առաջին կարգի եգիպտական ​​շքանշանով։ Նա մահացավ 1986 թվականին՝ 55 տարեկան հասակում։

## Ծանոթագրություններ

## Արտաքին հղումներ

Կատեգորիա:Եգիպտացի բանաստեղծներ
Կատեգորիա:Եգիպտացի վիպասաններ
Կատեգորիա:Եգիպտացի գրողներ
Կատեգորիա:Կահիրեի համալսարանի շրջանավարտներ
Կատեգորիա:Եգիպտացի լրագրողներ
Կատարինա Հուբեր

**Կատարինա Հուբեր** () Ավստրիայի լեռնադահուկային սպորտի աշխարհի գավաթի մասնակից, մասնագիտացել է տեխնիկական մրցաձևերում՝ կենտրոնանալով սլալոմի վրա։ Իր նորամուտը Աշխարհի գավաթում նշել է 2015 թվականի նոյեմբերին։

Հուբերը՝ Ավստրիան 2022 թվականի Ձմեռային օլիմպիական խաղերում ներկայացրել է սլալոմում և համակցված այլ մարզաձևերում, ինչպես նաև մասնակցել է չորս աշխարհի առաջնության։

## Աշխարհի առաջնության արդյունքներ
### Մրցաշրջանի դասակարգում

:

### Լավագույն տասնյակի ավարտներ
*0 պատվո հարթակ, 12 լավագույն տասնյակներ

## Աշխարհի առաջնության արդյունքներ

## Օլիմպիական խաղերի արդյունքներ

## Ծանոթագրություններ

## Արտաքին հղումներ

* Katharina Huber at Ski Austria 
* Katharina Huber at Milano Cortina 2026
* 
 
Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Ավստրիացի մարզիկներ
Սուրբ Գևորգ եկեղեցի (Քարաշամբ)

**Սուրբ Գևորգ եկեղեցի**, Հայ առաքելական եկեղեցի Հայաստանի Կոտայքի մարզի Քարաշամբ բնակավայրում։

## Պատմություն
Կառուցվել է 7-րդ դարում։ Սուրբ Գևորգ եկեղեցին գտնվում է կիսավեր վիճակում։ Չի գտնվում պետական ու եկեղեցական հոգածության ներքո։ Եկեղեցուց պահպանվել է միայն կառույցի հյուսիսային հատվածը։ Այդուհանդերձ, 2025 թվականին ներկայացվել է Սուրբ Գևորգ եկեղեցու վերականգնման նախագիծ։

Եկեղեցին ունի երկարացված արևմտյան թևով եռախորան հատակագիծ։ Արտաքինից աբսիդների միացման անկյունները կտրված են, իսկ ներսում ձևավորված են կիսաորմնասյուների տեսքով ելուստներ։ Ենթագմբեթային մակերեսից դեպի գմբեթ անցումն իրականացված է տրոմպերի միջոցով։ Եկեղեցու պատերին պահպանվել են վարպետների կողմից արված արձանագրություններ։ Հուշարձանի դեկորատիվ ձևավորումից պահպանվել են բուսական զարդանախշերով պատուհանների շրջանակները։

## Ծանոթագրություններ

Կատեգորիա:Կոտայքի թեմի վանքեր և եկեղեցիներ
Կատեգորիա:Հայկական վանքեր և եկեղեցիներ
Կատեգորիա:Տաճարներ այբբենական կարգով
Մեհմեթ Էրսոյ

**Մեհմեթ Նուրի Էրսոյ** (, ), թուրք գործարար և քաղաքական գործիչ, որն զբաղեցնում է Թուրքիայի մշակույթի և զբոսաշրջության նախարարի պաշտոնը։

## Կենսագրություն
Մեհմեթ Նուրի Էրսոյը ծնվել է 1968 թվականին Թուրքիայի Ստամբուլ քաղաքում։ Հանրակրթությունը ստանալով Ստամբուլի գերմանական դպրոցում` սովորել է Ստամբուլի համալսարանի գործարար կառավարման անգլերեն բաժնում։ 1991 թվականին, երկվորյակ եղբուր Մուրաթի հետ միասին, հիմնադրել է «Ersoy Turistik Servisleri» (ETS) զբոսաշրջային ընկերությունը։ Դրան հաջորդել են նույն ոլորտում մի շարք ձեռնարկությունների ստեղծումը։ Այսպես, 1999 թվականին նա հիմնադրել է «Voyage Hotels Group»-ը, 2001 թվականին ETS-ի կազմում ստեղծվել է «Didim Tur»-ը, իսկ 2004 թվականին ընկերությունների խմբին միացել է նաև «AtlasGlobal» ավիաընկերությունը, որը հայտնի էր նաև «Atlasjet» անվամբ։

2012 թվականին ներդրումներ է կատարել ծովային կրուիզների կազմակերպման ոլորտում՝ դառնալով Թուրքիայում նման ծառայություններ առաջարկող ընկերության սեփականատերը։ 2017 թվականին ստեղծել է առցանց ամրագրման հարթակ։ «ETSTUR» և «MaxxRoyal» հյուրանոցների ցանցի սեփականատերն է։

2018 թվականի հուլիսի 9-ին Թուրքիայի նորընտիր նախագահ Ռեջեփ Թայիփ Էրդողանը հայտարարեց իր կառավարության նոր կազմի մասին։ Էրսոյը նշանակվել էր Թուրքիայի մշակույթի և զբոսաշրջության նախարարի պաշտոնում։ 2023 թվականին ձևավորված նոր կառավարությունում պահպանել է իր պաշտոնը։ Տիրապետում է գերմաներեն ու անգլերեն լեզուներին։

Երբ 2025 թվականի հունվարի 21-ին Քարթալքայայի լեռնադահուկային հանգստավայրում գրանցված հրդեհից մահացավ առնվազն 79 մարդ, Էրսոյը հայտարարեց, որ հրդեհային ծառայությունը 2021 և 2024 թվականներին իրականացրած ստուգայցերի ընթացքում հյուրանոցում «չի հայտնաբերել որևէ բացթողում, ինչը կարող էր կապված լինել հրդեհաշիջման համակարգի հետ»։ Բոլուի քաղաքապետ Թանջու Օզջանը, հերքելով Էրսոյի հայտարարությունները, նշեց, որ հրդեհային ծառայությունը 2007 թվականից ի վեր, երբ քաղաքում իշխանության էր «Արդարություն և զարգացում» կուսակցությունը, որևէ ստուգայց չի կատարել այդ հյուրանոց՝ հավելելով.Նախարարն անձնապես պատասխանատու է տեղի ունեցած պատահարի համար։ Պատասխանատվությունից խուսափելու համար՝ նա համարձակվել է անամոթաբար մեղադրել մեր քաղաքապետարանին։ Հյուրանոցը գտնվում է Բոլու քաղաքի վարչական սահմաններից դուրս, ինչը նշանակում է, որ այն գտնվում է Զբոսաշրջության նախարարության պատասխանատվության ներքո։  Մենք ստիպված ենք արձագանքել ոչ կոմպետենտ այդ նախարարի զրպարտությանը։

## Ծանոթագրություններ

## Արտաքին հղումներ
* Who is Mehmet Nuri Ersoy, the new Minister of Culture and Tourism, how old is he and where is he from? 
* Turizm Bakanı Mehmet Nuri Ersoy kimdir, kaç yaşında? 
* Նախարարի էջը Թուրքիայի նախագահի պաշտոնական կայք էջում 
* Նախարարի էջը Թուրքիայի մշակույթի և զբոսաշրջության նախարարության պաշտոնական կայք էջում
* Նախարարի էջը Աթաթուրքի անվան մշակույթի, լեզվի և պատմության բարձրագույն խորհրդի պաշտոնական կայք էջում

Կատեգորիա:Թուրքիայի նախարարներ
Կատեգորիա:Թուրքիայի քաղաքական գործիչներ
Ամերիկյան սիրո պատմություն

**«Ամերիկյան սիրո պատմություն»** (), ամերիկյան ռոմանտիկ անթոլոգիայի հեռուստասերիալ, որի գործադիր պրոդյուսերներն են Ռայան Մերֆին, Նինա Ջեյքոբսոնը, Բրեդ Սիմփսոնը, Դ.Վ. ԴեՎինսենտիսը և Քոնոր Հայնսը: Ֆրանշիզայի հինգերորդ մասի պրեմիերան կայացել է FX հեռուստաալիքով: Սերիալի առաջին եթերաշրջանը պատմում է Ջոն Ֆ. կրտսերի և Քերոլին Բեսեթ Քենեդիի բուռն սիրավեպի և ամուսնության մասին:

## Սյուժե
Սերիալը պատմում է երիտասարդ զույգի միջև սկզբում գեղեցիկ սիրային պատմության փլուզման մասին, որը պայմանավորված է կարիերայի հետ կապված ճնշումներով և ընտանեկան անհամաձայնություններով, որն ավարտվում է Քենեդիի անձնական ինքնաթիռի ողբերգական վթարով:

## Դերերում
* Սառա Փիջոն՝ Քերոլին Բեսեթ-Քենեդի
* Փոլ Քելլի՝ Ջոն Ֆ. Քենեդի կրտսեր
* Նաոմի Ուոթս՝ Ժակլին Քենեդի Օնասիս
* Գրեյս Գամմեր՝ Քերոլայն Քենեդիի
* Լեյլա Ջորջ՝ Քելլի Քլայն
* Նոա Ֆարնլի՝ Մայքլ Բերգին
* Սիդնեյ Լիմոն՝ Լորեն Բեսեթ
* Ալեսանդրո Նիվոլան՝ Քելվին Քլայն
* Օմարի Կ. Չանսելոր՝ Գորդոն Հենդերսոն

## Արտադրություն
2021 թվականի օգոստոսի 13-ին հայտարարվել է, որ FX-ը պատվիրել է նոր սփին-օֆֆ սերիալ՝ «Ամերիկյան սիրո պատմություն» վերնագրով։ Առաջին եթերաշրջանը կկենտրոնանա Ջոն Ֆ. Քենեդի կրտսերի և Քերոլին Բեսեթ Քենեդիի բուռն սիրավեպի և ամուսնության վրա:

2025 թվականի հունիսին Ջոն Ֆ. Քենեդի կրտսերի եղբորորդին՝ Ջեք Շլոսբերգը, քննադատել է սերիալը՝ մշակման ընթացքում Քենեդի ընտանիքի հետ չխորհրդակցելու համար և մեղադրել շոուի ստեղծողներին՝ իր հորեղբոր կյանքից «կոպիտ և զզվելի» ձևով շահույթ ստանալու փորձի մեջ։ Նա կոչ է արել շոուի ստեղծողներին շահույթի մի մասը նվիրաբերել Ջոն Ֆ. Քենեդիի գրադարանին։ Մերֆին ավելի ուշ հայտարարել է, որ նախատեսում է նվիրատվություն կատարել։ 2025 թվականի հուլիսին Մերֆին նշել է, որ քննադատությունը տարօրինակ է եղել, քանի որ այն վերաբերել է մի ազգականի, որին քննադատը չի էլ հիշել։

2025 թվականի մարտին հայտնի է դարձել, որ Սառա Փիջոնը կխաղա Քերոլին Բեսեթ-Քենեդիի դերը: 2025 թվականի մայիսին հայտնի է դարձել, որ Նաոմի Ուոթսը կխաղա Ջեքի Քենեդիի դերը, իսկ նորեկ Փոլ Քելլին ընտրվել է Ջոն Ֆ. Քենեդի կրտսերի դերի համար: 2025 թվականի հունիսին դերասանական կազմին են միացել Գրեյս Համմերը, Սիդնի Լեմոնը և Ալեսանդրո Նիվոլան: Գրեյս Գամմերը ընտրվել է Քերոլայն Քենեդիի դերի համար, Սիդնի Լեմոնը՝ Լորեն Բեսեթի, իսկ Ալեսանդրո Նիվոլան՝ Քելվին Քլայնի դերի համար: 2025 թվականի հունիսի 13-ին Ռայան Մերֆին իր Ինստագրամի էջում հրապարակեց Փոլ Քելլիի և Սառա Փիջոնի՝ Ջոն Ֆ. Քենեդի կրտսերի և Քերոլին Բեսեթի դերերի առաջին լուսանկարը: Նույն օրը Մերֆին հայտարարել է, որ Լեյլա Ջորջը և Նոա Ֆիրնլին նույնպես ընտրվել են համապատասխանաբար Քելլի Քլայնի և Մայքլ Բերգինի դերերի համար: 2025 թվականի հուլիսին Օմարի Ք. Չանսելորը միացել է սերիալի դերասանական կազմին՝ որպես Գորդոն Հենդերսոն։

Նկարահանումները սկսվել են 2025 թվականի հունիսին:

Սերիալի պրեմիերան կայացել է 2026 թվականի փետրվարին՝ FX հեռուստաալիքով.

## Ծանոթագրություններ

Կատեգորիա:Hulu-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Ռոմանտիկ հեռուստասերիալներ
Սառա Շլեպեր

**Սառա Շլեպեր** հայտնի է նաև **Սառա Քեթրին Շլեպեր դե Գակսիոլան** (, ), մեքսիկացի լեռնադահուկորդուհի, որն իր հիմնական հաջողություններին հասել է ԱՄՆ-ի դրոշի ներքո։ 7 Օլիմպիական խաղերի մասնակից (ռեկորդ՝ բոլոր լեռնադահուկորդների շրջանում) և աշխարհի 11 առաջնությունների մասնակից, Աշխարհի գավաթի փուլի հաղթող, մասնագիտացած է սլալոմ մարզաձևերում։

Աշխարհի գավաթում Շլեպերը նորամուտը նշել է 1995 թվականին, իսկ 2005 թվականին մարտին տարել է իր միակ հաղթանակը՝ սլալոմում։ Բացի այդ, նրա հաշվին կա Աշխարհի գավաթի փուլերի լավագույն եռյակում հայտնվելու 3 դեպք՝ 2-ը սլալոմում և 1-ը հսկա սլալոմում։ Աշխարհի գավաթի ընդհանուր հաշվարկում նրա լավագույն արդյունքը 17-րդ տեղն է՝ 2003/04 և 2004/05 մրցաշրջաններում։

## Կարիերա
200px|մինի|ձախից|2015 թվական
1998 թվականի Նագանոյի Օլիմպիական խաղերում նա մրցել է երկու մարզաձևերում՝ սլալոմ, զբաղեցնելով 22-րդ տեղը, և հսկա սլալոմ, բայց չի ավարտել մրցավազքը։

2002 թվականի Սոլթ Լեյք Սիթիի Օլիմպիական խաղերում նա զբաղեցրել է 21-րդ տեղը հսկա սլալոմում։

2006 թվականի Թուրինի Օլիմպիական խաղերում գրավել է 10-րդ տեղը սլալոմում, հսկա սլալոմը չի ավարտել։

2010 թվականի Վանկուվերի Օլիմպիական խաղերում նա զբաղեցրել է 14-րդ տեղը հսկա սլալոմում և 16-րդ տեղը՝ սլալոմում։

2018 թվականի Փհենչհանի Օլիմպիական խաղերում նա հանդես է եկել է Մեքսիկայի կազմում և զբաղեցրել է 41-րդ տեղը  գերհսկա սլալոմում, բայց չի կարողացել ավարտել հսկա սլալոմի երկրորդ վազքը։

Կարիերայի ընթացքում մասնակցել է աշխարհի 11 առաջնության (2001, 2003, 2005, 2009, 2011, 2015, 2017, 2019, 2021, 2023, 2025), լավագույն արդյունքը եղել է  7-րդ տեղը սլալոմում, 2005 թվականի աշխարհի առաջնությունում։

Մրցումներից մեկի ժամանակ նա մրցուղի է դուրս եկել բարակ շագանակագույն ամառային զգեստով՝ մերկ ձեռքերով և մերկ ոտքերով: Մրցուղու կեսին նա կանգ է առել՝ գրկելու իր փոքրիկ որդուն և գրկում տարել մինչև վերջ՝ ուրախացնելով հանդիսատեսին և մրցակիցներին։ Վերջնակետին ամերիկացի լեռնադահուկորդուհի Լինդսի Վոնը նրան ողջունել է երկար գրկախառնությամբ, իսկ մրցավազքի կազմակերպիչները նրան նվիրել են վարդերի փունջ:

Օգտագործում է «Rossignol» ընկերության արտադրած դահուկներ և կոշիկներ։

Նա ամուսնացած է մեքսիկացի դահուկորդ Ֆեդերիկո Գաքսիոլայի հետ։ 2008 թվականի հունվարի 30-ին զույգը որդի է ունեցել՝ Լասե Գաքսիոլան։ 2013 թվականի մայիսի 16-ին ծնվել է նրանց դուստրը՝ Ռեզի Գաքսիոլան։

2014 թվականին հունիսին վերականգնել է կարիերան՝ ներկայացնելով Մեքսիկան։

2026 թվականի փետրվարի 12-ին մասնակցել է Միլան Կորտինա 2026 Օլիմպիական խաղերին և դարձել պատմության մեջ առաջին լեռնադահուկորդուհին, որը մասնակցել է 7 Օլիմպիական խաղերի։ Նրա որդին՝ Լասե Գաքսիոլան, նույնպես մասնակցել է Ձմեռային օլիմպիական խաղերին։ Նրանք համարվել են  պատմության մեջ առաջին մայր-որդի զույգը, որոնք մրցել են նույն տարում։

## Ծանոթագրություններ

## Արտաքին հղումներ
*Sarah SCHLEPER
* Sarah SCHLEPER
*Sarah SCHLEPER
*Biographical information
*Biographical details
*Sarah's U.S. Olympic Team bio
*
Աֆիյադին Ջալիլով

**Աֆիյադին Ջալիլ օղլու Ջալիլով** (, ), խորհրդային և ադրբեջանցի կուսակցական ու պետական գործիչ։

## Կենսագրություն
Ծնվել է 1946 թվականի օգոստոսի 1-ին Ադրբեջանական ԽՍՀ Նախիջևանի Ինքնավար Խորհրդային Սոցիալիստական Հանրապետության Նախիջևան քաղաքում։

### Կրթություն
1969 թվականին ավարտել է Լենինգրադի Գ.Վ. Պլեխանովի անվան լեռնահանքային ինստիտուտը։ 1981 թվականին էլ ավարտել է ԽՄԿԿ ԿԿ Հասարակական գիտությունների ակադեմիան։

### Աշխատանքային գործունեություն
Լեռնային ինստիտուտն ավարտելուց հետո, մինչև 1973 թվականը, որպես էլեկտրիկ աշխատել է Նախիջևանի աղի հանքերում։ Ավելի ուշ, դարձել է գլխավոր մեխանիկ։

1973-1979 թվականներին աշխատել է կոմերիտական և կուսակցական աշխատանքում։ Սկզբում ընտրվել է որպես Նախիջևանի մարզային կոմերիտմիության քարտուղար, այնուհետ՝ երկրորդ ու առաջին քարտուղար, իսկ ավելի ուշ Ադրբեջանի Համամիութենական լենինյան կոմունիստական երիտասարդական միության Կենտկոմի քարտուղար։

1979-1981 թվականներին եղել է Ադրբեջանի Կոմունիստական կուսակցության կենտրոնական կոմիտեի բաժնի տեսուչ։ 1981 թվականին ընտրվել է Բաքու քաղաքի Նասիմինի շրջանային կոմիտեի կուսակցական առաջին քարտուղար։

1989 թվականին ընտրվել է Ադրբեջանի կոմունիստական կուսակցության Նախիջևանի հանրապետական կոմիտեի առաջին քարտուղար։ 

1989-1991 թվականներին եղել է Նախիջևանի Ինքնավար Խորհրդային Սոցիալիստական Հանրապետության նախագահության գերագույն խորհրդի նախագահության ղեկավար, այնուհետ՝ Նախիջևանի Ինքնավար Հանրապետության Գերագույն Մեջլիսի նախագահ։

1990-1991 թվականներին եղել է ԽՄԿԿ Կենտրոնական կոմիտեի անդամ։ 1991 թվականին ընտրվել է Ադրբեջանի Հանրապետության Գերագույն խորհրդի նախագահի տեղակալ։

1994 թվականի սեպտեմբերի 29-ի երեկոյան սպանվել է սեփական տան շքամուտքի մոտ։ Նրա հետ միասին սպանվել է նաև վարորդը։

Թաղվել է Բաքվի Պատվո հուղարկավորության պուրակում։

## Ծանոթագրություններ

## Արտաքին հղումներ
* Աֆիյադին Ջալիլովի կենսագրություն

Կատեգորիա:Ադրբեջանում հրազենից մահացածներ
Կատեգորիա:Նախիջևանի Ինքնավար Հանրապետության Գերագույն մեջլիսի նախագահներ
Կատեգորիա:Սպանված քաղաքական գործիչներ
Արիֆ Փաշա

**Արիֆ Ֆահրեդին օղլու Փաշաև** (, ), հայտնի է նաև որպես **Արիֆ Փաշա** (), խորհրդային և ադրբեջանցի ռազմական գործիչ, Ադրբեջանի զինված ուժերի գնդապետ և քաղաքական գործիչ։ Մասնակցել է Արցախյան պատերազմին և ղեկավարել Լաչինի 811-րդ լեռնահրաձգային գունդը։

## Կենսագրություն
Արիֆ Ֆահրեդին օղլու Փաշաևը ծնվել է 1959 թվականի մայիսի 15-ին Ադրբեջանական ԽՍՀ Լաչին քաղաքում։ Հանրակրթությունն ստացել է Լաչինի միջնակարգ դպրոցում։ 1977 թվականին Փաշաևն ընդունվել է Ադրբեջանի ճարտարապետության և շինարարության ինստիտուտ։ 1982 թվականին ավարտելով այն՝ ստացել է արդյունաբերական և քաղաքացիական շինարարության բակալավրի աստիճան։ Դրանից կարճ ժամանակ անց, ծառայության է անցել ԽՍՀՄ Ներքին գործերի նախարարությունում։ 1982-1984 թվականներին խորհրդային անձնակազմի կազմում ծառայել է արտասահմանում։ Մինչև 1991 թվականը, Փաշաևն աշխատել է պետական մի շարք ձեռնարկությունների ղեկավար կազմում ու եղել Լաչինի շրջանի պետական գույքի կոմիտեի նախագահի տեղակալ։ 

1988 թվականի փետրվարի 15-ին, Արցախյան հակամարտության սկզբնական շրջանում, Ստեփանակերտում ստեղծել է Ժամանակավոր արտակարգ կոմիտե։ Վերջինս գաղտնի զինված կազմակերպություն էր ընդդեմ Լեռնային Ղարաբաղի ինքնավար մարզի հայկական զինված խմբերի։ Այդ ժամանակաշրջանից սկսած ԼՂԻՄ-ը ձգտում էր միավորվել Հայկական Խորհրդային Սոցիալիստական Հանրապետության հետ։ 1988 թվականի ապրիլին Փաշաևը ձևավորել ու գլխավորել է Լաչինի շրջանային պաշտպանական կոմիտեն, որը բաղկացած էր մի քանի հազար մարդուց։ 1988 թվականի հունիսին նա հիմնադրել ու գլխավորել է նաև Լաչինի ժողովրդական ճակատը։ Միևնույն ժամանակ, Ադրբեջանում այդ ժամանակ չէր ձևավորվել միասնական ժողովրդական ճակատ։ Ավելի ուշ դարձել է Ադրբեջանի ժողովրդական ճակատի առաջին խորհրդի անդամ։

1991 թվականի հոկտեմբերին Ադրբեջանի պաշտպանության նախարարի թիվ 1 հրամանագրով Փաշաևը նշանակվել է Լաչինի շրջանի տարածքային պաշտպանական գումարտակի հրամանատար՝ դառնալով Ադրբեջանում ազգային ռազմական առաջին ստորաբաժանման հիմնադիր։ 1992 թվականի մարտի 27-ին ստեղծել է Լաչինի 811-րդ լեռնահրաձգային գունդը ու դառնում դրա հրամանատար, որն Ադրբեջանի առաջին կանոնավոր գունդն էր։ 1992 թվականի ապրիլի 30-ին անհայտ պատճառներով ազատվել է գնդի հրամանատարի պաշտոնից։ 18 օր անց հայկական զինուժի վերահսկողության տակ է անցել Լաչինը։ 1992 թվականի հուլիսից մինչև 2002 թվականը եղել է Ադրբեջանի ժողովրդական ճակատի փոխնախագահ։    

Փաշաևը ձերբակալվել է 1993 թվականի օգոստոսին 13 մեղադրանքով՝ Ադրբեջանի քրեական օրենսգրքի 4-րդ հոդվածի հիման վրա ու դատապարտվել մահապատժի։ 1994 թվականի սեպտեմբերի 21-ին փախել է Ադրբեջանի ազգային անվտանգության նախարարության քննչական մեկուսարանից։ Փաշաևը դատարան է վերադարձվել 1994 թվականի նոյեմբերին, պահանջել դատավարություն ու արդարացվել 1995 թվականի մայիսի 12-ին։    

Տարբեր տարիներին Փաշաևը եղել է Ադրբեջանի ժողովրդական ճակատ կուսակցության, Համայն Ադրբեջանի ժողովրդական ճակատ կուսակցության և Հուսո կուսակցության փոխնախագահ։ Պահեստազորի գնդապետ է։

## Ծանոթագրություններ

## Արտաքին հղումներ
* İmzaladığınız əmrin Laçının məhvinə hesablanmış bəndinin icrasını mənim iradəm dayandırdı 
* Anam dedi, camaat şəhid olur, mənimkilər isə…

Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի ռազմական գործիչներ
Աֆրիկյան խումբ

**Աֆրիկյան երկրների խումբ** կամ **Աֆրիկյան խումբ**, Միավորված ազգերի կազմակերպության տարածաշրջանային 5 խմբերից մեկը, որի կազմում են Աֆրիկա մայրցամաքի 54 անդամ երկիր։ Աֆրիկյան խումբն ամենամեծ տարածաշրջանային խումբն է, որի կազմում են ՄԱԿ-ի անդամ երկրների 28%-ը։

Աֆրիկյան խումբը, տարածաշրջանային մյուս խմբերի նմանությամբ, ոչ պարտադիր բնույթի երկխոսության տարածաշրջանային միավորում է, որտեղ քննարկվում են ռեգիոնալ և միջազգային նշանակության խնդիրներ։ Ավելին, խումբն աջակցում է Միավորված ազգերի կազմակերպությանը՝ դրա մարմիններում տարածաշրջանից ըստ մանդատների թվի թեկնածուների առաջադրման ուղղությամբ։

## Դեր
Տարածաշրջանային մյուս խմբերի նման այս խումբն էլ մեծ դերակատարություն ունի աֆրիկյան տարածաշրջանի շահերի առաջմղման հարցում։ Այն հարթակ է անդամ երկրների համար միջազգային հիմնախնդիրների շուրջ կարծիքների փոխանակման համար։ Բացի այդ, դրա շրջանակներում քննարկվում են թեմաներ, որոնք վերաբերում են տարածաշրջանային օրակարգին, ձևավորվում ընդհանուր դիրքորոշումներ բարդ հիմնախնդիրների վերաբերյալ ու պատրաստում եզրակացություններ, որոնք արտահայտում են ողջ խմբի ընդհանուր դիրքորոշումը։

Այդուհանդերձ, խմբի հիմնական առաքելությունն այն է, որ իր աջակցությունն ու առաջարկություններն է հայտնում ՄԱԿ-ի կազմակերպությունների տարբեր հաստիքներում տարածաշրջանից թեկնածուների ներկայացման համար։

## Անդամ երկրներ
Ստորև ներկայացված երկրները ներկայումս ներառված են Աֆրիկյան խմբում։

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Ներկայացվածություն
### Անվտանգության խորհուրդ
ՄԱԿ-ի Անվտանգության խորհրդում Աֆրիկյան խումբն ունի երեք տեղ, բոլորը՝ ոչ մշտական։ Խմբից՝ Անվտանգության խորհրդի գործող անդամներն են.

### Տնտեսական և սոցիալական խորհուրդ
Աֆրիկյան խումբը ներկայումս 14 տեղ ունի ՄԱԿ-ի տնտեսական և սոցիալական խորհրդում։ Խմբից՝ Տնտեսական և սոցիալական խորհրդի գործող անդամներն են.

### Մարդու իրավունքների խորհուրդ
Աֆրիկյան խումբը 13 տեղ ունի ՄԱԿ-ի մարդու իրավունքների խորհրդում։ Խմբից ներկայումս Մարդու իրավունքների խորհրդի գործող անդամներն են.

### Գլխավոր ասամբլեայի նախագահություն
Ամեն 5 տարին մեկ՝ 4-ով և 9-ով ավարտվող տարիներին, Աֆրիկյան խումբն իրավունք ունի Գլխավոր ասամբլեայի նախագահի պաշտոնում առաջադրել ու ընտրել իր թեկնածուին:

Ստորև ներկայացված է 1963 թվականին, հիմնադրումից ի վեր, Աֆրիկյան խմբից Գլխավոր ասամբլեայի նախագահների ցանկը.

## Ծանոթագրություններ

Կատեգորիա:ՄԱԿ-ի կոալիցիաներ և ոչ պաշտոնական խմբեր
Կատարինա Զալլենբախ

**Կատարինա Զալլենբախ** (, ), շվեյցարացի քանդակագործ, պլաստիկագործ և արվեստի մանկավարժ։ Նրա ստեղծագործությունները ներառում են նաև ճարտարապետական միջավայրի համար նախատեսված արվեստի գործեր (Kunst am Bau), տպագիր գրաֆիկա և նկարներ։

## Կենսագրություն
Կատարինա Զալլենբախը ծնվել է նույն օրը, երբ նրա հայրը՝ շինարար-ինժեներ և սիրողական լուսանկարիչ Հայնրիխ Զալլենբախը (29 հուլիսի 1890 – 22 փետրվարի 1920), կարճատև հիվանդությունից հետո մահացել է։ Հետագա երեք տարիներին ընտանիքը բնակվել է մոր՝  Էմմա Էլիզաբեթ Լիլլի, ծննդյան ազգանունը՝ Քելլեր (13 օգոստոսի 1891 – 16 հուլիսի 1976) ծնողների տանը՝ Զեֆելդքի (Seefeldquai) 41 հասցեում, ապա՝ Քլսենշտրասում (Klausstrasse)։ 1925 թվականի աշնանը նրանք տեղափոխվել են Մաքս Էռնստ Հեֆելիի կողմից կառուցված տունը, որը գտնվել է Քլուսպլացից վերև։
մինի|ձախից|Բարկե, 1972, Ցոլլիկոնի նախկին ծերանոցի մոտ

Կատարինա Զալլենբախը միջնակարգ կրթությունն ավարտելուց հետո 1938-1939 թվականներին Փարիզում Պոլ Ռանսոնի կողմից հիմնադրված «Ակադեմի Ռանսոն»-ում (Académie Ranson) ուսանել է Ռոժե Բիսիերի մոտ՝ գեղանկարչություն, Շառլ Մալֆրեի (1887-1940) մոտ՝ քանդակագործություն։ Վերադառնալով Ցյուրիխ՝ աշխատել է քանդակագործ Ալֆոնս Մաագի (1871–1967) արվեստանոցում։ 1943 թվականին ամուսնացել է երաժիշտ Ռուդոլֆ Բաումգարտների հետ։ Էլզի Դենների (1917-2008), Կառլոտտա Շտոկերի և այլ արվեստագետների հետ համատեղ ցուցադրել է իր ստեղծագործությունները իր սեփական արվեստանոցում։ Ցյուրիխում ծանոթացել է Ժերմեն Ռիշիեի հետ և հետագայում աշխատել նրա արվեստանոցում։ 1950 թվականին «Galerie Chichio Haller»-ում Հելեն Դահմի հետ միասին կայացել է նրա առաջին խոշոր ցուցահանդեսը։ Պատկերասրահը կրել է քանդակագործ Հերման Հալլերի երկրորդ կնոջ՝ նկարիչ Ֆելիցիտաս Տրիլհաազեի (1894-1961) մականունը՝ «Չիչիո»։ Վերջինս նկարիչ Ադալբերտ Տրիլհաազեի դուստրն է եղել։

Կատարինա Զալլենբախը 1950-ական թվականներից կապ է հաստատել Ցյուրիխի կոնկրետ արվեստի դպրոցի արվեստագետների հետ։ Այս ժամանակահատվածում ստեղծվել են նրա առաջին աբստրակտ ստեղծագործությունները։ 1959 թվականին նա իր արվեստանոցը տեղափոխել է Գոկհաուզեն, իսկ 1960 թվականից դասավանդել է Ցյուրիխի կիրառական արվեստի դպրոցում։ 1961 թվականին ընտրվել է Ցյուրիխի գեղարվեստի թանգարանի ցուցահանդեսային հանձնաժողովում, իսկ 1972 թվականին՝ Ցյուրիխի քաղաքային գավառային արվեստի խրախուսման հանձնաժողովում։ Վերջին պաշտոնում նրա տեղը 1982 թվականին զբաղեցրել է Մարգարիտ Հերսբերգերը։

## Ծանոթագրություններ

## Արտաքին հղումներ
* Sallenbach, Katharina In: Deutsche Biographie
* Katharina Sallenbach In: WorldCat

 
Կատեգորիա:Շվեյցարացի կին քանդակագործներ
Էմմա Այխեր

**Էմմա Մաթհիդա Այխեր** () գերմանա-շվեդական լեռնադահուկորդ։ Ալպյան դահուկավազքի աշխարհի գավաթի խաղարկությունում մրցել է բոլոր մարզաձևերում՝ հանդես գալով Գերմանիայի դրոշի ներքո։

Այխերի նվաճումները ներառել են Օլիմպիական խաղերի արծաթե մեդալ և Աշխարհի առաջնության բրոնզե մեդալ՝ երկուսն էլ թիմային մրցումներում էին։ Իր առաջին պոդիումը՝ Աշխարհի գավաթում, գրանցվել է 2025 թվականի փետրվարին՝ վայրէջք մրցաձևում։ Մեկ օր անց հաղթել է իր առաջին մրցավազքում, որը նույնպես վայրէջքի մրցույթում էր:

2026 թվականի Ձմեռային օլիմպիական խաղերում Այխերը նվաճեց երկու արծաթե մեդալ՝ մեկը՝ անհատական վայրէջք մրցաձևում, իսկ մյուսը՝ թիմակից Կիրա Վայդլե-Վինկելմանի հետ, որտեղ Այխերը մրցել է սլալոմ մրցաձևում։

## Կարիերա
Շվեդ մոր և գերմանացի հոր դուստր, մեծացել է Շվեդիայի Սունդսվալ քաղաքում, որտեղ սկսել է զբաղվել դահուկավազքով և միացել տեղի դահուկային ակումբին։ Ավելի ուշ ծնողների հետ տեղափոխվել է Շվեյցարիայի Էնգելբերգ, ապա վերադարձել Սունդսվալ։ Այխերը ունի թե՛ շվեդական, թե՛ գերմանական քաղաքացիություն։

2019 թվականի մարտին Այխերը հաղթել է FIS Children Cup-ի U16 սլալոմում՝ ներկայացնելով Շվեդիան.։ Այդ տարի Այխերը մասնակցել է իր առաջին FIS մրցավազքերին։ 2020 թվականին նա միացել է Գերմանիայի դահուկային ասոցիացիային՝ «Ալպերում ավելի լավ մարզվելու հնարավորությունների» պատճառով։ 2020 թվականի դեկտեմբերին դեբյուտը կատարելով Եվրոպայի գավաթում, իր առաջին պատվո հարթակը բարձրացրել է սլալոմում՝ 2021 թվականի հունվարին։

Երեք շաբաթ անց Այխերը ներկայացրել է Գերմանիան Աշխարհի առաջնությունում, որտեղ թիմային հաշվարկում նվաճել է բրոնզե մեդալ։ Այդ նույն թվականի նոյեմբերին՝ իր տասնութերորդ տարեդարձին, իր նորամուտը նշել է Աշխարհի գավաթի խաղարկությունում Ավստրիայի Լեխ/Ցյուրս քաղաքում անցկացվող զուգահեռ մեծ սլալոմում։

Մինչև 2025 թվականի հունվարը Աշխարհի գավաթի դահուկավազքում լավագույն 30-ի մեջ չմտնելով, Այխերը փետրվարի սկզբին կայացած Աշխարհի առաջնությունում ավարտել է վեցերորդը՝ թե՛ դահուկավազքում, թե՛ Սուպեր-Գ-ում: Երեք շաբաթ անց Նորվեգիայի Կվիտֆյել քաղաքում անցկացված դահուկավազքի երկու մրցավազքերում նվաճել է իր առաջին Աշխարհի գավաթի պատվո պատվանդանը, որին հաջորդել է հաջորդ օրվա հաղթանակը։

2026 թվականի փետրվարի 8-ին Այխերը 2026 թվականի Ձմեռային օլիմպիական խաղերի Կորտինա դ'Ամպեցոյի Օլիմպիա դելե Տոֆանեում լեռնադահուկային սպորտաձևում նվաճել է արծաթե մեդալ՝ գրանցելով 1:36.14 ժամանակ։ Երկու օր անց նույն դահուկային կենտրոնում լեռնադահուկային համակցված սպորտաձևի սլալոմ մրցաձևում գրանցել է 44.38 արդյունքի ամենաբարձր արդյունքը՝ թիմակից Կիրա Վայդլե-Վինկելմանի հետ ապահովելով ևս մեկ արծաթե մեդալ։

## Աշխարհի առաջնության արդյունքներ
### Մրցաշրջանի դասակարգում

:

### Մրցարշավի պատվո հարթակներ
*4 հաղթանակ (2 DH, 2 SG)
*8 պատվո հարթակ (3 DH, 2 SG, 3 SL), 26 լավագույն տասնյակներ

## Աշխարհի առաջնության արդյունքներ

## Օլիմպիական խաղերի արդյունքներ

## Ծանոթագրություններ

## Արտաքին հղումներ

*
*
* Meet Germany's next golden girl Emma Aicher exclusive: I do it my way, olympics.com

 
Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Գերմանացի դահուկորդներ
Օսեան Միշլոն

**Օսեան Միշլոն** (, ), ֆրանսիացի բիաթլոնիստուհի։ Մասնակցում է բիաթլոնի աշխարհի գավաթին 2024 թվականից։

## Կարիերա
Օսեան Միշլոնը իր առաջին միջազգային փորձը ձեռք է բերել 2020 թվականի Երիտասարդական աշխարհի առաջնությունում՝ Լենցերհայդեում, որտեղ նվաճել է բրոնզե մեդալ սպրինտ մրցաձևում՝ զիջելով Լինդա Ցինգերլեին և Լյուբով Կալինինային։ Հաջորդ տարի, ևս մեկ անգամ մասնակցելով Աշխարհի երիտասարդական առաջնությանը, Օսեան Միշլոնը 2022 թվականի հունվարին Օսրբլիեում նորամուտն է նշել IBU գավաթում, որտեղ առաջին անգամ անհատական հաշվարկում հայտնվել է լավագույն տասնյակում։ Նաև մասնակցել է Եվրոպայի առաջնությանը Արբերում, որտեղ խառը փոխանցումավազքում նրան ընդամենը տասը վայրկյան չի բավականացրել՝ մեդալ նվաճելու համար։ Սպրինտ և հետապնդում մրցաձևերում նա զբաղեցրել է 12-րդ տեղը։ Միշլոնը նվաճել է ևս երկու մեդալ Աշխարհի երիտասարդական առաջնությունում՝ նախ անհատական մրցաձևում զիջելով Լիզա Մարիա Սպարկին, իսկ քիչ հետո՝ կանանց փոխանցումավազքում՝ զիջելով Իտալիայի և Գերմանիայի թիմերին։ Հաջորդ ձմռանը մասնակցել է և՛ IBU գավաթին, և՛ պատանեկան գավաթին՝ 2022 թվականի դեկտեմբերին անհատական հաշվարկում տոնելով հաղթանակ։ Եվրոպայի առաջնությունը որևէ նշանակալի արդյունք չի տվել, իսկ IBU գավաթում նրա ամենաբարձր նվաճումը 18-րդ տեղն էր։

2023/24 մրցաշրջանի սկզբում Միշլոնը Կոնտիոլահտիում կայացած IBU գավաթի խաղարկությունում հասել է իր առաջին պատվո հարթակին։ Այնուհետև Շուշյոենում հաղթել է իր առաջին մրցավազքը սպրինտում՝ առաջին եռամսյակից հետո զբաղեցնելով երրորդ տեղը IBU Cup-ի վարկանիշային աղյուսակում։ Արդյունքում, ֆրանսիացի մարզուհին նորամուտն է նշել Օբերհոֆում կայացած Աշխարհի գավաթի մրցումներում։

## Արդյունքներ
Բոլոր արդյունքները վերցված են Բիաթլոնի միջազգային միությունից։

### Օլիպիական խաղեր
*1 մեդալ*

*:*Խառը փոխանցավազքը որպես միջոցառում ավելացվել է 2014 թվականին*

### Աշխարհի առաջնություններ
*1 մեդալ (1 ոսկե, 1 արծաթե)*

### Աշխարհի գավաթ

#### Անհատական պոդիումներ

#### Էստաֆետային պոդիումներ

### Երիտասարդների և պատանիների աշխարհի առաջնություններ
*3 մեդալ (1 արծաթե, 2 բրոնզե)*

## Ծանոթագրություններ

## Արտաքին հղումներ

Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Ֆրանսիացի բիաթլոնիստներ
Արքոնտաց արքոնտ

**Արքոնտաց արքոնտ** (*archon ton archonton*), բյուզանդական տիտղոս, կոչում, որը համարժեք է հայկական «իշխանաց իշխան» (կամ շահնշահ) տիտղոսին ու վերաբերում է կայսրության արտաքին քաղաքականության ոլորտին։

## Պատմություն
«Արքոնտաց արքոնտ»-ը չի եղել տիտղոսների բյուզանդական համակարգում, որն ավելի վաղ վերաբերում էր կայսրության արտաքին քաղաքականությանը։ Տիտղոսը հիմնականում ստանում էին Բագրատունիների թագավորության հայ շահնշահներն այն բանի համար,որ Բյուզանդական կայսրությունը ճանաչում է տարածաշրջանի մյուս երկրների նկատմամբ հայկական իշխանության գերակայությունը։

Ներկայումս հնարավոր չէ պարզել, թե արդյոք արքոնտաց արքոնտը եղել է նաև բյուզանդական պաշտոն։ Հնարավոր է, որ այն եղել է հայկական «իշխանաց իշխանի» կրկնօրինակումը ու դրա ծագման աղբյուրը պետք է գտնել Բագրատունյաց Հայաստանում, որտեղից սերված անձինք կազմում էին բյուզանդական տարածաշրջանի բնակչության զգալի մասը։ Հենց այդ բնակչության հենքի վրա էլ ավելի ուշ ձևավորվել է Կիլիկիայի հայկական թագավորությունը։

## Տիտղոսի հայտնի կրողներ
* Աշոտ I - Բագրատունյաց Հայաստանի արքա,
* Սմբատ I - Բագրատունյաց Հայաստանի արքա
* Աշոտ II - Բագրատունյաց Հայաստանի արքա
* Թաթուլ Բակուրյան - Մարաշի կառավարիչ

## Ծանոթագրություններ

Կատեգորիա:Բյուզանդական կոչումներ
Արթին Փենիք

**Արթին Փենիք** (, ), թուրքահայ դերձակ, որը 1982 թվականի օգոստոսի 10-ին ի նշան Հայաստանի ազատագրության հայ գաղտնի բանակի (ԱՍԱԼԱ) կողմից Անկարայի Էսենբողա օդանավակայանի վրա հարձակման դեմ բողոքի ինքնահրկիզման եղանակով ինքնասպանություն է գործել։

61-ամյա դերձակ Փենիքը ինքնահրկիզման մեթոդին դիմել է Թուրքիայի Ստամբուլ քաղաքի Թաքսիմ հրապարակում։ Մինչ այդ նա մահվան գրառում էր թողել, որտեղ նշել էր, որ «այլևս չի կարողանում տանել անմեղ մարդկանց մահվան վիշտը»։

Զինված հարձակման ժամանակ, որը հանգեցրել էր Փենիքի ինքնասպանության փորձին, ԱՍԱԼԱ-ն առաջին անգամ ուղիղ թիրախի տակ էր վերցրել քաղաքացիական անձանց՝ Անկարայի օդանավակայանում կրակ բացելով սպասասրահում գտնվող ուղևորների ուղղղությամբ։ Հիվանդանոցում Փենիքին այցելել էր Կոստանդնուպոլսի հայոց պատրիարք Շնորհք Գալուստյանը, որը Փենիքին անվանել է «այս դաժան սպանություններին հայկական դժգոհության խորհրդանիշ»։

Արթին Փենիքի մահվանից երկու օր առաջ հիվանդանոցում նրանից հարցազրույց է վերցնում տեղական հեռուստատեսություններից մեկը, որի ընթացքում վերջինս աշխարհի բոլոր կառավարություններին կոչ է անում միավորվել ահաբեկչության դեմ։ Նա նշել է, որ այն երկրները, որոնք հանդուրժում են ահաբեկչությունը մի օր իրենք ուղղակիորեն կբախվեն դրան։ Փենիքը Թուրքիայի ժողովրդին նաև համբերություն է մաղթել։ Հարցազրույցի ընթացքում Փենիքն ընդգծել է, որ ի սկզբանե որոշել էր, որ ինքնահրկիզման բողոքի ակցիան իրականացնելու է Ստամբուլում Ֆրանսիայի գլխավոր հյուպատոսության շենքի դիմաց, սակայն վերջին պահին փոխել է միտքն ու որոշել մահանալ Թաքսիմում «Աթաթուրքի ներկայությամբ»։

Փենիքը մահացել է Ստամբուլի Ջերահփաշա հիվանդանոցի վերակենդանացման բաժանմունքում՝ ինքնասպանության փորձից հինգ օր անց։ Նրա թաղման արարողությունը տեղի է ունեցել Սուրբ Աստվածածին մայր տաճարում, որին մասնակցել են թուրքական և հայկական համայնքների ներկայացուցիչներ, ինչպես նաև պետական պաշտոնյաներ։ Թաղման արարողության ժամանակ Գում Գափուի փողոցներ են դուրս եկել հազարավոր մարդիկ։

## Ծանոթագրություններ

## Արտաքին հղումներ
*  **(գրաֆիկական)**

Կատեգորիա:Բալըքլըի հայկական գերեզմանատանը թաղված անձինք
Կատեգորիա:Հայկական ծագմամբ թուրքեր
Ռուդոլֆ Կարպատի

**Ռուդոլֆ Կարպատի** (. ), հունգարացի մարզիկ, սուսերամարտիկ, ով վեց անգամ նվաճել է օլիմպիական չեմպիոնի տիտղոսը թրասուսերակիրների անհատական և թիմային մրցումներում:

Բացի այդ, յոթ անգամ հռչակվել է աշխարհի առաջնությունների հաղթող (1953, 1954, 1955, 1957 և 1958 թվականներին՝ թիմային հաշվարկով, 1954 և 1959 թվականներին՝ անհատական հաշվարկով), երեք անգամ՝ արծաթե մեդալակիր (1955 և 1957 թվականներին՝ անհատական հաշվարկով, 1959 թվականներին՝ թիմային հաշվարկով) և երկու անգամ՝ բրոնզե մեդալակիր (1953 թվականին՝ անհատական հաշվարկով, 1961 թվականներին՝ թիմային հաշվարկով): Կարպատին 1959, 1960 և 1972 թվականներին ճանաչվել է Հունգարիայի «Տարվա մարզիկ»:

Նա մասնագիտությամբ երաժիշտ է, ավարտել է ազգային կոնսերվատորիան: Ծառայել է բանակում, ղեկավարել է զինվորական նվագախումբ, դարձել է աչքի ընկնող ջութակահար, 1961-1986 թվականներին պաշտոնավարել որպես Հունգարի ժողովրդական բանակի կենտրոնական անսամբլի գեղարվեստական ղեկավար: Ունեցել է գնդապետի կոչում: 1990 թվականին թոշակի անցնելուց հետո ստացել է գեներալ-մայորի կոչում:

Մրցումային կարիերան ավարտելուց հետո Կարպատին աշխատել է որպես սուսերամարտի մրցավար։ 1961-ից 1991 թվականներին եղել է Հունգարիայի սուսերամարտի ֆեդերացիայի անդամ։ 1977 թվականին դարձել է Բուդապեշտի սուսերամարտի ֆեդերացիայի նախագահ և Fédération Internationale d'Escrime-ի ադմինիստրատոր, մասնակցել է սուսերամարտում էլեկտրոնային մրցավարության ներդրման աշխատանքներին:

1990 թվականին Ռուդոլֆ Կարպատին պարգևատրվել է «Վաստակի համար» օլիմպիական արծաթե շքանշանով։

## Միջազգային մարզական նվաճումներ

## Ծանոթագրություններ

## Գրականություն
* ФЕХТОВАНИЕ: Энциклопедия / Авторы-составители М. С. Ракита, В. Л. Штейнбах. — М.: Человек, 2011. — ISBN 978-5-904885-46-5. — С. 174.

## Արտաքին հղումներ

Կատեգորիա:Աշխարհի չեմպիոններ
Կատեգորիա:Հունգարացի մարզիկներ
Կատեգորիա:Հունգարացի օլիմպիական չեմպիոններ
Կատեգորիա:Օլիմպիական բազմակի չեմպիոններ
Կատեգորիա:Օլիմպիական մարզիկներ
Իգնա Սարըասլան

**Իգնա Սարըասլան** (), թուրքահայ բանաստեղծ, բանասեր և բժիշկ։

## Կենսագրություն
Ծնվել է 1945 թվականին Կոստանդնուպոլսում։ Նախնական կրթությունը ստացել է Քադըքյոյի Արամյան-Ունջյան վարժարանում։ Միջնակարգ ուսումը ստացել  է ֆրանսիական Սեն Ժոզեֆ վարժարանում, որն ավարտել է 1963 թվականին։ 1969 թվականին ավարտել է Ստամբուլի Ջերրահփաշա համալսարանը վիրաբույժի որակավորումով, հետագայում դարձել է ուրոլոգիայի մասնագետ:

Մահացել է 2026 թվականի փետրվարի 14-ին Ստամբուլում։

## Գրական կյանք
Սկսել է գրել 14 տարեկանում։ Աշխատակցել է Պոլսահայ մամուլին, տալով քերթվածներ, գրական հոդվածներ և թարգմանություններ։ Ունի հարցազրույցների մի շարք, կատարված Աննա Ասլանի, և բազմաթիվ երաժիշտ ու բանաստեղծ՝ երևելի դեմքերի հետ։

Իգնա Սարիասլան 1990 թվականին հրատարակել է «Հիսնամյա Հուշամատյան Ս. Թագավոր Երգչախմբի» (1938-1988) խորագրով իր ուսումնասիրությունը։ 1994 թվականինին հրատարակել է իր բանաստեղծությունների երկրորդ հատորը. «Քառասնամբակ Սերերով», այն նվիրելով իր կնոջ Մարիին։

## Հրապարակումներ
Իգնա Սարըասլանի բանաստեղծությունները թարգմանվել են զանազան լեզուներով և հրատարակվել՝ բազմաթիվ երկրներում։ Իր թուրքերեն ստեղծագործությունները, որոնք հրատարակվել են Թուրք գրական պարբերականներում, և հրապարակվել Թուրքիայի ռադիոով, տեղ են գրավել անթոլոգիաներում և թրքերենի ու գրականության դասագրքերում։ Ունի գրական-հրապարակագրական գործեր, նաև թարգմանություններ։ Բանաստեղծական հատորներն են՝ «Լօ» (1974, որ արժանացել է է ՀԲԸՄ Ալեք Մանուկյան առաջին գրական մրցանակին, վերահրատարակվել է 1985 թվականին Երևանում, որպես՝ «Սփյուռքահայ Գրականություն» տարեգրքերի առաջին հատոր), «Քառասնամբակ Սերերով» (1994, Հայկաշեն Ուզունյան գրական մրցանակ), «Սիրո Գույնը» (1998)։ 

Բանաստեղծություններով, գրական-գեղարվեստական ուսումնասիրություններով, վերլուծություններով, բանասիրական բնույթի ուսումնասիրություններով աշխատակցել է Պոլսահայ մամուլի հետ։

Առաջին և միակ հայագիր հեղինակն է, որ ընտրված է Թուրքիայի գրողների միության անդամ, ինչպես և Համաշխարհային Գրողների Միության Պատվո Խորհրդի Անդամ։

## Մրցանակներ
1962 թվականին շահել է Սարգիս Բողոսյան բանաստեղծական մրցանակը։ Իսկ 1973 թվականինին արժանացել է ՀԲԸՄ Ալեք Մանուկյան Հիմնարկի գրական բաժնի Առաջին մրցանակին, իր «Լօ» բանաստեղծական շարքի համար, «Սփյուռքահայ գրականություն» տարեգրքերի առաջին հատորից։

## Ծանոթագրություններ
Եպիսկոպոսաց ժողով (2026)

**Եպիսկոպոսաց ժողով** (թարմ.՝ եպիսկոպոսաց հավաք), Ամենայն Հայոց Կաթողիկոս Ն.Ս.Օ.Տ.Տ. Գարեգին Բ-ի հրավիրած եպիսկոպոսաց ժողով: Տեղի է ունեցել 2026 թվականի փետրվարի 16-19-ը՝ Ավստրայի Սանկտ Փյոլթըն քաղաքում:

## Նախապատմություն
Ի սկզբանե, ժողովը նախատեսված է եղել դեկտեմբերի 10-12-ը՝ քննության առնելու Հայաստանյայց Առաքելական Սուրբ Եկեղեցու շուրջ վերջին զարգացումները և ներեկեղեցական կյանքին առնչվող հարցեր: Սակայն այն բռնաճնշումներով պայմանավորված հետաձգվեց, քանի որ այդ պահի դրությամբ միայն 4 սրբազան կալանավորված էր: Որոշում կայացվեց եպիսկոպոսաց ժողովը տեղափոխել 2026 թվականի փետրվարի 16-19:

## Արձագանք
* Հակաեկեղեցական արշավի մասնակից եպիսկոպոսները հանդես եկան հայտարարությամբ, որով կոչ էին անում չեղարկել Ավստրիայում տեղի ունենալիք եպիսկոպոսաց ժողովը:
* 2026 թվականի հունվարի 31-ին Տ. Նաթան արք. Հովհաննիսյանի, Տ. Հայկազուն արքեպիսկոպոս Նաջարյանի, Տ. Վահան եպիսկոպոս Հովհաննիսյանի, Տ. Մուշեղ եպիսկոպոս Բաբայանի, Տ. Հովնան եպիսկոպոս Հակոբյանի և Տ. Մակար եպիսկոպոս Հակոբյանի նկատմամբ կիրառվեց երկրից բացակայելու արգելք: Սակայն, Մայր Աթոռից հայտնեցին, որ նրանք ժողովին կմասնակցեն հեռավար:
*Սփյուռքի մի խումբ գործիչներ հայտարարություն տարածեցին Հայաստանի կառավարության և Հայ Առաքելական Եկեղեցու միջև ընթացիկ հակամարտության վերաբերյալ.
* 2026 թվականի փետրվարի 13-ին Նիկոլ Փաշինյանը ասել էր, որ թույլ չի տալու կաթողիկոսությունը Հայաստանից դուրս տանել և նշել էր, որ «շատ կոշտ հակազդեցություն է լինելու»:
* 2026 թվականի փետրվարի 14-ին բացակայելու արգելք կիրառվեց նաև Ամենայն Հայոց Կաթողիկոս Գարեգին Բ-ի նկատմամբ: 

Պայմանավորված ստեղծված իրավիճակով, հայտարարվեց, որ ցանկացած պարագայում եպիսկոպոսները հավաքվելու են Ավստրիայում, սակայն Ամենայն Հայոց Կաթողիկոսի բացակայությամբ կփոխվի Եպիսպոկոսաց ժողովի կարգավիճակը։ Այն դառնում է Եպիսկոպոսաց հավաք, որտեղ եպիսկոպոսները քննարկելու են եկեղեցուն հուզող և հատկապես այսօրվա իրավիճակի հետ կապված զանազան հարցեր:

## Ծանոթագրություններ


Կատեգորիա:Եկեղեցական ժողովներ
Կատեգորիա:Ժողովներ
Կատեգորիա:Իրադարձություններ
Տակասի Օնո

**Տակասի Օնո** (小野 喬|Ono Takashi, ), ճապոնացի նախկին մարմնամարզիկ, ով մասնակցել է 1952, 1956, 1960 և 1964 թվականների ամառային օլիմպիական խաղերին և դրանցում ընդհանուր առմամբ նվաճել հինգ ոսկե, չորսական արծաթե ու բրոնզե մեդալ: Օլիմպիական իր մեդալների ընդհանուր քանակով նա ճանաչվել է թիվ մեկ օլիմպիական մարզիկը Ճապոնիայում և չորրորդը՝ օլիմպիական մարմնամարզության պատմության մեջ: 1960 թվականի օլիմպիական խաղերի ժամանակ հավաքականի մարզիկներից նրան է վստահվել Ճապոնիայի դրոշը կրելու, 1964 թվականի օլիմպիադայում էլ՝ օլիմպիական հանդիսավոր երդում տալու պատիվը:

Տակասին բազմիցս հաղթող կամ մրցանակակիր է դարձել նաև մարմնամարզության աշխարհի առաջնություններում:

1998 թվականին Տակասի Օնոն ներառվել է մարմնամարզության միջազգային փառքի սրահում:

## Անձնական կյանք
1958 թվականին Տակասին ամուսնացել է Կիյոկո Օմիձումիի հետ, ով ճանաչված մարմնամարզուհի էր, մասնակցել է օլիմպիական խաղերի և բրոնզե մեդալ նվաճել, 1986—2007 թվականներին էլ եղել է Ճապոնիայի խորհրդարանի վերին պալատի անդամ: Ամուսնական զույգն ունեցել է երկու տղա և երեք աղջիկ, ընդ որում՝ առաջին երկու զավակները ծնվել են 1961-1963 թվականների միջակայքում, երբ թե՛ Տակասին և թե՛ Կիյոկոն ակտիվորեն ներգրավված էին մրցակային սպորտում:

## Մարզական առավել կարևոր նվաճումները

## Ծանոթագրություններ

## Գրականություն
* Peter Matthews, Ian Buchanan, Bill Mallon: *The Guinness International Who’s Who of Sport*. Enfield 1993, ISBN 0-85112-980-3

## Արտաքին հղումներ
* 

|-

|-

Կատեգորիա:Սպորտային մարմնամարզության աշխարհի չեմպիոններ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական չեմպիոններ
Կատեգորիա:Օլիմպիական բազմակի չեմպիոններ